

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

Vidovec, 30.06.2014.

**ZAKLJUČCI I ODLUKE DONIJETE NA**

**10. SJEDNICI**

**OPĆINSKOG VIJEĆA OPĆINE VIDOVEC**

**ODRŽANE DANA 30. LIPNJA 2014. GODINE**

ZAKLJUČAK : o prihvaćanju Odluke o agrotehničkim mjerama i mjerama za uređivanje i održavanje poljoprivrednih rudina na području općine Vidovec

Općinsko vijeće Općine Vidovec prihvaća Odluku o agrotehničkim mjerama i mjerama za uređivanje i održavanje poljoprivrednih rudina na području općine Vidovec.

Odluka iz točke I. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ODLUKA : o davanju prethodne suglasnosti na Statut Dječjeg vrtića “Škrinjica”

Daje se prethodna suglasnost na Statut Dječjeg vrtića “Škrinjica”, u tekstu u kojem je Upravno vijeće Dječjeg vrtića “Škrinjica” utvrdilo na sjednici održanoj 30. svibnja 2014. godine. Ova Odluka objaviti će se u “Službenom vjesniku Varaždinske županije”.

ODLUKA : o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Škrinjica“”

Daje se prethodna suglasnost na Pravilnik o unutarnjem ustrojstvu i načinu rada Dječjeg vrtića „Škrinjica”, u tekstu u kojem ga je Upravno vijeće Dječjeg vrtića “Škrinjica” utvrdilo na sjednici održanoj 23. lipnja 2014. godine.

Ova Odluka objaviti će se u “Službenom vjesniku Varaždinske županije”.

ODLUKA : o imenovanju ravnateljice Dječjeg vrtića „Škrinjica“

Za ravnateljicu Dječjeg vrtića „Škrinjica“ imenuje se Slavica Koščak iz Varaždina, Kneza Višeslava 4, na vrijeme od 4 godine, počevši od 30. lipnja 2014. godine.

Ova Odluka objaviti će se u „Službenom vjesniku Varaždinske županije“.

ZAKLJUČAK : o prihvaćanju Odluke o sufinanciranju i postupku sufinanciranja troškova boravka djece jaslične dobi u dječjim vrtićima na području Varaždinske županije

Općinsko vijeće Općine Vidovec prihvaća prijedlog Odluke o sufinanciranju i postupku sufinanciranja troškova boravka djece jaslične dobi u dječjim vrtićima na području općine Vidovec. Odluka iz točke I. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK : o prihvaćanju Odluke o sufinanciranju i postupku sufinanciranja troškova boravka djece predškolske dobi u dječjim vrtićima na području Varaždinske županije

Općinsko vijeće Općine Vidovec prihvaća prijedlog Odluke o sufinanciranju i postupku sufinanciranja troškova boravka djece jaslične dobi u dječjim vrtićima na području općine Vidovec, sa dopunom članka 4. stavka 2. prijedloga Odluke koji glasi: „Ukoliko kapacitet Dječjeg vrtića kojemu je osnivač Općina Vidovec nije popunjen u cijelosti, korisnicima usluga Dječjih vrtića na području Varaždinske županije smanjuje se iznos sufinanciranja iz prethodnog stavka za 30%.“

Odluka iz točke I. ovog Zaključka objaviti će se u „Službenom vjesniku Varaždinske županije“.Ovaj Zaključak stupa na snagu danom donošenja.

ZAKLJUČAK : o prihvaćanju Odluke o utvrđivanju mjerila za naplatu usluga Dječjeg Vrtića „Škrinjica“ Vidovec od roditelja – korisnika usluga

Općinsko vijeće Općine Vidovec prihvaća prijedlog Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga.

Odluka iz točke I. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK : o prihvaćanju Polugodišnjeg izvještaja o radu općinskog načelnika za razdoblje od 01.01. do 30.06.2014. godine

Općinsko vijeće Općine Vidovec prihvaća Polugodišnji izvještaj o radu općinskog načelnika za razdoblje od 01.01. do 30.06.2014. godine. Ovaj Zaključak stupa na snagu danom donošenja.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek